3. ลักษณะการประกอบธุรกิจ

(1) การเปลี่ยนแปลงและพัฒนาการที่สำคัญ

ประวัติความเป็นมาและพัฒนาการทีสำคัญของบริษัท สรุปได้ดังนี้

ปี 2527 นายศราวุธ จินต์วุฒิ ก่อตั้งบริษัท อุตสาหกรรม อีเล็คโทรนิคส์ (ยูเอสเอ) จำกัด
ด้วยทุนจดทะเบียน 103 ล้านบาท มีโรงงานแห่งแรกในนิคมอุตสาหกรรมที่ตั้งอยู่ในเขตส่งออกเขต 1
นิคมอุตสาหกรรมลาดกระบังในปี 2527 เริ่มต้นธุรกิจโดยการซื้อขาย ทรานซิสเตอร์
(Transistor)

ปี 2533 เริ่มผลิตอุปกรณ์สารกึ่งตัวนำ ประเภทไดโอด

ปี 2539 เพิ่มทุนจดทะเบียนและทุนชำระแล้วเป็น 300 ล้านบาท

ปี 2540-2543 ได้รับมาตรฐาน ISO 9001 และ ISO14001

  จากบริษัท SGS Yarsley International Certificational Services ประเทศอังกฤษ

ปี 2545 เพิ่มผลิตภัณฑ์ใหม่ คือ Glass Diodes และ SMD (Surface Mounted Devices)
และได้รับการส่งเสริมการลงทุนจาก BOI

ปี 2546 ดำเนินการแปรสภาพบริษัทเป็นบริษัทมหาชน เปลี่ยนชื่อเป็น บริษัท อุตสาหกรรม
อีเล็คโทรนิคส์ จำกัด (มหาชน) เพิ่มทุนจดทะเบียนและทุนชำระแล้วเป็น 400 ล้านบาท
นำบริษัทเข้าจดทะเบียนในตลาดหลักทรัพย์แห่งประเทศไทย และเริ่มซื้อขายหลักทรัพย์เมื่อวันที่ 22
ธันวาคม 2546 ในหมวดชิ้นส่วนอีเล็คโทรนิคส์ ใช้ชื่อในการซื้อขายหลักทรัพย์ว่า “EIC”

ปี 2549 ขยายธุรกิจเป็นผู้ผลิตและจำหน่ายแผ่นซิลิคอนเวเฟอร์(Silicon Wafer) ทั้งชนิด Open
Junction และ Glass Passivated Processed (GPP)

ปี 2550 ได้รับการรับรองมาตรฐาน ISO/TS 16949 จากบริษัท SGS Yarsley
International Certificational Services ประเทศอังกฤษ

บริษัท ยังไม่เคยมีการจัดตั้งบริษัทร่วมหรือบริษัทย่อย

(2) การประกอบธุรกิจ

บริษัท อุตสาหกรรม อีเล็คโทรนิคส์ จำกัด (มหาชน) หรือชื่อเดิม บริษัท อุตสาหกรรม
อีเล็คโทรนิคส์ (ยูเอสเอ) จำกัด ก่อตั้งขึ้นเมื่อวันที่ 17 กุมภาพันธ์ 2527 ด้วยทุนจดทะเบียนเริ่มต้น
1,300,000 บาท ปัจจุบันบริษัทมีทุนจดเทะเบียน 400,000,000 บาท โดยมีนายศราวุธ จินต์วุธ
ดำรงตำแหน่งประธานกรรมการ และนายวิทยา จักรเพ็ชร ดำรงตำแหน่งกรรมการผู้จัดการ

บริษัทเป็นผู้ผลิตและส่งออกอุปกรณ์สารกึ่งตัวนำ (Semiconductor Devices) ประเภทไดโอด
(Diodes) และแผ่นซิลิคอนเวเฟอร์ (Silicon Wafer) รายใหญ่ของประเทศ
ด้วยประสบการณ์และความชำนาญในอุตสาหกรรมสารกึ่งตัวนำประเภทไดโอดภายใต้การบริหารงานของระบบควบคุมคุณภาพ
ISO 9001, ISO14001, ISO/TS16949
บริษัทได้ขายธุรกิจสู่อุตสาหกรรมต้นน้ำเป็นผู้ผลิตอุปกรณ์สารกึ่งตัวนำอย่างครบวงจรรายแรกในประเทศ
โดยบริษัทเป็นผู้ผลิตแผ่นซิลิคอนเวเฟอร์ (Silicon Wafer)
เพื่อนำไปใช้เป็นวัตถุดิบในการประกอบเป็นไดโอด (Diodes Manufacturer with Wafer
Fabrication)

ผลการดำเนินงานของบริษัทในปีที่ผ่านมา บริษัท
ดำรงสถานะการเงินที่มั่นคงและบริษัทได้ดำเนินกลยุทธ์โดยการเน้นคุณภาพของผลิตภัณฑ์
และการเพิ่มผลิตภัณฑ์ใหม่เพื่อตอบสนองความต้องการของลูกค้า
บริษัทมีการพัฒนาและปรับปรุงประสิทธิภาพการดำเนินงานอย่างต่อเนื่องโดยเฉพาะในเรื่องของการส่งมอบที่รวดเร็ว

ในการดำเนินกลยุทธ์โดยเน้นคุณภาพของผลิตภัณฑ์
บริษัทมีการควบคุมคุณภาพที่เข้มงวดครอบคลุมทั้งในส่วนของพนักงานทุกคนที่ต้องมีความรับผิดชอบในคุณภาพของผลิตภัณฑ์
การตรวจสอบคุณภาพด้วยเครื่องจักร ความเข้มงวดในการรับรองคุณภาพวัตถุดิบที่ใช้ในการผลิต
บริษัทฯ จะเลือกใช้เฉพาะวัตถุดิบที่มีคุณภาพดี และการพัฒนากระบวนการผลิตในทุกขั้นตอน
สินค้าของบริษัทฯทุกชิ้นจะสามารถตรวจสอบกลับไปในแต่ละขั้นตอนได้ว่าพนักงานคนใดเป็นผู้ผลิต
และนอกจากนี้บริษัท ยังมีการทดสอบ High Reliability ทุก Lot
เพื่อสร้างความมั่นใจว่าสินค้ามีอายุการใช้งานที่ยาวนาน บริษัทฯ ได้นำระบบ AQL 0.01
มาใช้ในการตรวจสอบสินค้าก่อนส่งมอบให้กับลูกค้า ซึ่งหมายถึง
ถ้ามีสินค้าที่พบปัญหาเกี่ยวกับการทำงาน (Functional Defect) เพียง 1 ชิ้น ก็จะถูก reject
เพื่อนำไปตรวจวิเคราะห์ใหม่อีกครั้งหนึ่ง

ในการดำเนินกลยุทธ์ในด้านความหลากหลายของสินค้า บริษัทได้มีการเพิ่ม Part Numbers ใหม่ๆ
เพื่อตอบสนองความต้องการของลูกค้าโดยลูกค้าไม่ต้องแยกการสั่งซื้อไปสั่งซื้อสินค้าจากที่อื่น
และบริษัทสามารถออกแบบเป็นพิเศษตามความต้องการของลูกค้า ซึ่งปัจจุบันบริษัทมีสินค้ามากกว่า
15,000 Part Numbers หรือมากกว่า 50Packagesบริษัทฯ
ได้มีการพัฒนาผลิตภัณฑ์ใหม่ๆออกมาอย่างต่อเนื่องในทุกกลุ่มผลิตภัณฑ์
เพื่อช่วยกระตุ้นยอดขายสินค้าในกลุ่ม Zener Diodes บริษัทมีสินค้าจำหน่ายมากถึง 5274 Part
Numbers ในกลุ่ม Rectifiers Diodes บริษัทมีสินค้ามากถึง 2246 Part Numbers TVS
มีจำนวนมากถึง 6000 part Numbers ครอบคลุมตั้งแต่ 150W ถึง 50,000W
ถือเป็นผู้ผลิตชั้นนำในด้าน Circuit Protection Devices Power
และบริษัทมีความภาคภูมิใจในสินค้ากลุ่ม TVS ซึ่งบริษัทได้ผลิตให้กับ ลูกค้าที่เป็นผู้ผลิต Airbus
A350, A400M และ Boeing 787 ทั้งที่เป็นเครื่องบินพาณิชย์และเครื่องบินที่ใช้ในทางการทหาร

และเพื่อเป็นการพัฒนาอย่างยั่งยืน บริษัทได้มีการวิจัยและพัฒนานวัตกรรมการนำ Glass
Passivated Processed Dice (GPP Wafer)
เพื่อใช้เป็นวัตถุดิบในการนำมาประกอบเป็นไดโอด (Diodes) ซึ่งการใช้ GPP Wafer
เป็นวัตถุดิบนอกจากจะสนับสนุนในเรื่องคุณภาพของไดโอดและการออกแบบได้หลากหลายมากขึ้นแล้ว
การใช้ GPP Wafer เป็นวัตถุดิบในการประกอบเป็นไดโอดของบริษัทจะมีส่วนทำให้สินค้าปลายทาง
(End Products) มีอายุการใช้งานที่ยาวนานขึ้นเพราะ ไดโอดที่ใช้ GPP Wafer
เป็นวัตถุดิบจะมีผลทำให้ระบบการควบคุมกระแสไฟของสินค้าปลายทางมีการเปลี่ยนแปลงกระแสไฟน้อยลง
อีกทั้งจะช่วยให้ผู้ที่ใช้สินค้าปลายทางสามารถประหยัดพลังงานได้เพราะ GPP Wafer
ที่เป็นส่วนประกอบของไดโอดของบริษัทจะมีผลทำให้สินค้าปลายทางเกิดกระแสไฟรั่วลดน้อยลงจึงเป็นการช่วยลดผลกระทบด้านสิ่งแวดล้อม
เป็นใช้ทรัพยากรอย่างคุ้มค่าและเป็นประโยชน์ต่อสังคม

บริษัทมีความเชื่อมั่นว่าภายใต้นโยบายการยกระดับคุณภาพสินค้าเพื่อสร้าง Brand EIC
ให้โดดเด่นเป็นที่ยอมรับในเรื่องคุณภาพจากผู้ผลิตให้นำสินค้าของบริษัทไปเป็นส่วนประกอบที่สำคัญในระบบการควบคุมกระแสไฟในทุกๆอุตสาหกรรม
การพัฒนาผลิตภัณฑ์ใหม่และการพัฒนานวัตกรรมการในการผลิตโดยใช้ GPP Wafer
เป็นวัตถุดิบเพื่อช่วยลดผลกระทบต่อสิ่งแวดล้อมอย่างมีประสิทธิผลจะเป็นการเพิ่มโอกาสทางการตลาดและสร้างศักยภาพในการดำเนินธุรกิจของบริษัทต่อไป

วิสัยทัศน์ ภารกิจหลักและเป้าหมาย

วิสัยทัศน์

“ จะเป็นผู้ผลิตอุปกรณ์สารกึ่งตัวนำที่มีคุณภาพชั้นนำทัดเทียมกับผู้ผลิตในระดับสากล”

ภารกิจหลัก

“สร้าง Brand EIC ให้เป็นสินค้าคุณภาพเป็นที่ยอมรับสำหรับผู้ผลิตในอุตสาหกรรมต่างๆ
ทุกอุตสาหกรรม”

เป้าหมาย

“ เป็นผู้ผลิตอุปกร์สารกึ่งตัวนำที่มีคุณภาพเป็นที่ยอมรับสำหรับทุกอุตสาหกรรม ”

(3) โครงสร้างรายได้

โครงสร้างรายได้ของบริษัท มาจากการขายผ่านตัวแทนจำหน่าย มากกว่าร้อยละ 50 โดยบริษัท
มีตัวแทนจำหน่าย ที่ได้รับการแต่งตั้งอย่างเป็นทางการ ทั้งหมด 3 ราย ได้แก่

1)  บริษัท Sunlight Electronics (HK) Ltd. ฮ่องกง

2)  บริษัท EIC International Co.,Ltd ฮ่องกง

3)  บริษัท EIC Semiconductor Inc สหรัฐอเมริกา

  สัดส่วนการขายผ่านตัวแทนจำหน่าย และขายโดยตรงให้กับลูกค้าทั่วไป โดย มีสัดส่วนดังนี้

[]